
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Εφαρμογή του άρθρου 1 του Νόμου 653/77 «Περί υποχρεώσεως 
των παρόδιων ιδιοκτητών για την διάνοιξη των Επαρχιακών 


οδών κλπ» Ν. Βοιωτίας:. 1 

Έγκριση χερσαίου; Ζώνης Λιμένος Λάγος Ν· Ξάνθης. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου στον Οικισμό Νεράΐδοις Ν. 
Κοζάνης στο οικόπεδο αρ. 113 του Ο.Τ. 16. 3 

Τροποποίηση σχεδίου πόλεως Ξάνθης Ν. Ξάνθης. 4 

Τροποποίηση της 4041/14.8.91 απόφαση Νομάρχη Χανιών όσον 
αφορά στο περίγραμμα του κτιρίου Πολιτιστικού Κέντρου και 
Κοινοτικού Καταστήματος Καντάνου. 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ.561/οικ (1) 

Εφαρμογή του άρθρου 1 του Νόμου 633/77 «Περί υποχρεώσεως των 
παρόδιων ιδιοκτητών για την διάνοιξη των Επαρχιακών οδών κλπ» 
Ν. Βοιωτίας. 

Ο ΝΟΜΑΡΧΗΣ ΒΙΩΤΙΑΣ 


Έχοντας υπόψη: 

1. Τον Ν.653/77περί υποχρεώσεως των παρόδιων ιδιοκτητών για 
την διάνοιξη Εθνικών, Επαρχιακών και Κοινοτικών οδών. 

2. Το Π.Δ. 929/79 ως και τον Ν. 960/21.8.79 και ιδιαίτερα την 
παρ. 4 του άρθρου 9 δια των οποίων τέθηκαν σε εφαρμογή νέες διατά¬ 
ξεις απαλλοτριώσεων με επιβάρυνση των παρόδιων ιδιοκτητών για τις 
περιπτώσεις Εθνικών οδών κλπ. (νέες διανοίξεις - βελτιώσεις), 

3. Την ανάγκη καθορισμού των περιπτώσεων εφαρμογής του άρθρου 1 
του Ν.653/77 σε οδούς που προβλέπεται εκτέλεση εργασιών βελτιώ- 
σεως και διαπλατύνσεως. 

Και αφού λάβαμε υπόψη την μελέτη της οδού Για την παραλλαγή τμή¬ 
ματος της οδού Ορχομενού - Διονύσου και το κτηματολόγιο της ανω¬ 
τέρω μελέτης αποφασίζουμε: 

Ορίζουμε την περιοχή που φαίνεται στο κτηματολογικό τεύχος της 
μελέτης της οδού Για την παραλλαγή τμήματος της οδού Ορχομενού - 
Διονύσου, για την οποία έχουν εφαρμογή οι διατάξεις του άρθρου 1 του 
Ν. 653/77. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λιβαδειά, 6 Φεβρουάριου 1992 

Ο Νομάρχης 
Θ. ΠΑΠΑΔΟΠΟΤΛΟΣ 

-♦- 

Αριθ. 401 (2) 

Έγκριση χερσαίας Ζώνης Λιμένος Λάγος Ν. Ξάνθης. 

Ο ΝΟΜΑΡΧΗΣ ΞΑΝΘΗΣ 

Έχοντας υπόψη: 

1. Το Ν. 3200/55 «Περί Διοικητικής αποκεντρώσεως και του σε 
εκτέλεση αυτού εκδοθέντος από 23.11.56 Δ/τος «Περί επεκτάσεως 
των αρμοδιοτήτων του Νομάρχου επί θεμάτων αρμοδιότητας Συγκοι¬ 
νωνιακών και Δημ. Έργων. 

2. Το Ν.Δ. 532/70 «Περί συμπληρώσεως των διατάξεων περί Διοι¬ 
κητικής και του σε εκτέλεση αυτού εκδοθέντος με αριθ. 712/70 Β.Δ/ 
τος. 

3. Τον Α.Ν. 2344/40 «Περί αιγιαλού και παραλίας, όπως αυτός 
τροποποιήθηκε και συμπληρώθηκε μεταγενέστερα. 

4. Το αριθ. 14/19.1.39 Β.Δ «Περί Λιμενικών Ταμείων». 

5. Την αριθ. Ε.3511.91 /05/90/10.7.90 απόφαση του Τ.Ε.Ν» για 
την διαδικασία οριοθέτησης τροποποίησης - επέκτασης «Ζωνών Λιμέ¬ 
νων». 

6. Την αριθ. 1830/88 απόφασή μας με την οποία επικυρώθηκε η 
από 3.12.87 έκθεση της επιτροπής του άρθρου 74 του Π.Δ. 636/77 
«Περί καθορισμού ορίων Αιγιαλού και παραλίου;» στην περιοχή Π. Λά¬ 
γος Ν. Ξάνθης καθώς και τα Τοπ. διαγράμματα που συνοδεύουν αυτήν 
και τα οποία δημοσιεύτηκαν στο αριθ. 251/24.3.88 Φ.Ε.Κ. τεύχος Δ’. 

7. Την με αριθ. 500/91 απόφασή μας με την οποία επικυρώθηκε η 
από 20.9.91 έκθεση της Επιτροπής που οιναφέρεται στην τροποποιήση 
της από 3.12.87 έκθεσης της ίδιας επιτροπής και δημοσιεύθηκε στο 
Φ.Ε.Κ. 939/18.12.91. 

8. Την αριθ. 3/6.3.91 πράξη της Λιμενικής Επιτροπής του Λιμενι¬ 
κού Ταμείου Λάγος, που αφορά τον καθορισμό της χερσαίας Ζώνης Λι¬ 
μένος Λάγος καθώς και τα τοπ. διαγράμματα που συνοδεύουν αυτήν, 
θεωρημένα από την Δ/νση Τεχν. Υπηρεσιών Ν Ξάνθης, επί των οποίων 
είναι χαραγμένα με πράσινη συνεχή πολυγωνική γραμμή τα όρια της 
χερσαίας Ζώνης, όπως αναφέρονται στην ανωτέρω πράξη της Λ. Επι¬ 
τροπής. 

9. Τη σύμφωνο γνώμη του α) Γ.Ε.Ν. β) Υ.ΠΕ.ΧΩ.ΔΕ και Γ) Υ.Ε.Ν. 
που διατυπώθηκε αντίστοιχα στα αριθ. Σ. 972 Φ.544.5/344/5.8.91 
- Δ4α/128/Φ37/Μ/7.6.89 και 3512.53/01/29.3.91 έγγραφά 
τους σχετικά με τον καθορισμό των ορίων της Χ.Ζ. Λάγος αποφασί¬ 
ζουμε: 

Εγκρίνουμε την αριθ. 3/6.3.91 πράξη της Λιμεν. Επιτροπής του 
Λιμ. Ταμείου Λάγος με την οποία καθορίζονται τα όρια της Χερ. Ζώ¬ 
νης Λιμ. Λάγος, όπως αυτά ορίζονται μι πράσινη συνεχή πολυγωνική 
γραμμή στα επτά (7) τοπ. διαγράμματα υπό κλ. 1:500 που συνοδεύουν 

την ανωτέρω πράξη της Λ. Επιτροπής και θεωρήθηκαν από την Δ/νση 
Τεχν. Υπηρεσιών Ν. Ξάνθης. 

Η οιπόφαση αυτή να δημοσιευθεί στην Εφημερίδα της Κυβερνήσεως. 
Ξάνθη, 5 Φεβρουάριου 1992 
Ο Νομάρχης 
Γ. ΚΑΠΑΝΤΖΟΓΛΟΥ 


ΛΙΜΕΝΙΚΗ ΕΠΙΤΡΟΠΗ ΛΑΓΟΣ 
Αριθ. μελών κατά Νόμον 7 

ΠΡΑΞΗ ΑΡΙΘ 3 ΕΤΟΥΣ 1991 

ΠΡΟΕΔΡΟΣ Νικόλαος Καραγιάννης ΑΝΤΙ/ΔΡΟΣ Στέφανος Γκου- 
γκούδης 

ΠΑΡΟΝΤΑ ΜΕΛΗ 

Νικόλαος Καραγιάννης, Στέφανος Γκουγκούδης, Κων/τϊνος Κοκο¬ 
λόγος, Αλέξανδρος Σιγλίδης, Ιωάννης Πηγενούδης, Χρήστος καραβέ- 
της, Αχιλλέας Μιχαηλίδης. 

ΑΠΟΝΤΑ ΜΕΛΗ 

Ουδείς 

Στο Λάγος σήμερα 6η του μηνός Μαρτίου του έτους 1991 ημέρα Τε¬ 
τάρτη και ώρα 2,30μ.μ. η Αιμνενική επιτροπή Λάγος συγκεντρώθηκε 
στο Γραφεία τηε μετά από την αριθ. 75/5.3.1991 γραπτή πρόσκληση 
του Προέδρου της Λ.Ε.Λ. παρουσία και της Γραμματέα Γιαννούλας 
Τσιλιγγίρη Αφού η επιτροπή βρέθηκε σε απαρτία ο Πρόεδρος Νικόλαος 
Καραγιάννης αρχίζει την συζήτηση με θέμα από την πρόσκληση. 

Καθορισμός των ορίων Χερσαίας Ζώνης λιμένα Λάγος. 

Ο Πρόεδρος είπε τα εξής: 

θέτω υπόψη σας το συμπληρωμένο τοπογραφικό διάγραμμα 1:500 
του λιμένα Λάγος και της περιοχής Λάγος, που συντάχθηκε από τον 
Κωνσταντίνο Βακαλφώτη Τοπογράφο μηχανικό και που συμπληρώνει 
σχετικό διάγραμμα που είχε συνταχθεί απο τον Αγρονόμο Τοπογράφο 
Μηχανικό Αθανάσιο Γοϋναρη το 1976. 

Η αποτύπωση των ορίων της χερσαίας Ζώνης θα γίνει απο υπάλληλο 
της Δ/νσης Τεχνικών Υπηρεσιών Ν. Ξάνθης. 

Στο παραπάνω διάγραμμα έχει χαραχτεί με συνεχή κόκκινη γραμμή 
η οριογραμμή του αιγιαλού του λιμένος Λάγος, όπως αυτή έχει καθορι¬ 
στεί με την αριθ. 1830/88 απόφαη του Νομάρχη Ξάνθης (ΦΕΚ 251/ 
Δ/24.3.1988). 

Μετά τα παραπάνω, παρακαλώ, να προχωρήσουμε στον καθορισμό 
των ορίων της Χερσαίας Ζώνης του λιμανιού μας. 

Η Λιμενική Επιτροπή μετά από προσεκτική μελέτη των αναγκών του 
λιμανιού και συζήτηση αφού έλαβε υπόψη της τον Α.Ν. 2344/40 και 
την αριθ. 3511.91/05/90/10.7.1990 εγκύκλιο του Υπουργείου 
Εμπορικής Ναυτιλίας για την διαδικασία οριοθέτησης, τροποποίησης, 
επέκτασης «Ζωνών λιμένων», αποφασίζει ομόφωνα: 

1. Καθορίζει λεπτομερώς τα όρια της χερσαίας ζώνης στο λιμάνι Λά¬ 
γος, όπως αυτά χαράσσονται με συνεχή πράσινη γραμμή στο σχετικό 
συνημμένο διάγραμμα που αποτελεί αναπόσπαστο μέρος της παρούσας 
και περιγράφει όπως παρακάτω: 

Η χερσαία ζώνη του λιμανιού Λάγος αρχίζει από το σημείο Α που 
βρίσκεται κοντά στην οριογραμμή του αιγιαλού ανατολικά του διαύλου 
λιμένα Λάγος και απέχει 272,00 μ. από το ΝΑ πασσαλοφράκτη του 
διαύλου και 144,00 μ. από τη γωνία του παλαιού πολυβολείου. 

Από εκεί ακολουθεί ευθεία γραμμή με βόρεια κατεύθυνση μέχρι το 
σημείο Β που βρίσκεται κοντά στην ακτή και απέχει 44,00 μ. από τη 
ΝΔ γωνία της σιταποθήκης της ΚΥΔΕΠ, 76,10 μ. από τη ΒΔ γωνία 
παραλιακού παλαιού πολυβολείου. 

Από εκεί ακολουθεί ευθεία γραμμή με Δυτική κατεύθυνση μέχρι το 
σημείο Γ που απέχει από το σημείο Β 78,90 μ., 7,35 μ. από τη ΝΔ γω¬ 
νία του φράχτη των ερειπίων του Βυζαντινού Ναού και 40,20 μ. από 
τον παραλιακό φανοστάτη. 

Από εκεί ακολουθεί ευθεία γραμμή με ΒΔ κατεύθυνση μέχρι το ση¬ 
μείο Δ που απέχει 56,90 μ. από το σημείο Γ, 29,00 μ. από την ΒΔ γω¬ 
νία του φράχτη των ερειπίων του Βυζαντινού Ναού και 77,60 μ. από 
τον παλαιό παραλιακό φανοστάτη. 

Από εκεί ακολουθεί ευθεία γραμμή με ΝΔ κατεύθυνση μέχρι το ση¬ 
μείο Ε που απέχει 128,45 μ. από το σημείο Δ, 47,70 μ. από τη ΝΑ 
γωνία της αποθήκης της Ένωσης Γεωργικών Συν/σμών Ν. Ροδόπης 
και 110,05 μ. από τον παλαιό παραλιακό φανοστάτη. Από εκεί ακολου¬ 
θεί καμπύλη γραμμή με δυτική κατεύθυνση μέχρι το σημείο Ζ που απέ¬ 
χει 37,70 μ. από τη ΝΑ γωνία της αποθήκης της Ένωσης Γεωργικών 


συν/σμών Ν. Ροδόπης, 72,10 μ. από τη ΝΔ γωνία της παραπάνω απο¬ 
θήκης και 92,80 μ. από τη ΝΑ γωνία της στρατιωτικής προβλήτας. 

Από εκεί ακολουθεί ευθεία γραμμή με Δυτική κατεύθυνση μέχρι το 
σημείο Η που απέχει 101,10 μ. από το σημείο Ζ, 55,45 μ. από τη ΝΔ 
γωνία της αποθήκης της Ένωσης Γεωργικών Συν/σμών Ν. Ροδόπης 
και 41,45 μ. από τη ΝΔ γωνία του τολ. Από εκεί ακολουθεί ευθεία 
γραμμή με Δυτική κατεύθυνση μέχρι το σημείο θ που απέχει 50,75 μ. 
από το σημείο Η, 63,35 μ. από τη ΝΔ γωνία του τολ και 13,45 μ. από 
στήλη της ΔΕΗ. 

Από εκεί ακολουθεί ευθεία γραμμή με Δυτική κατεύθυνση μέχρι το 
σημείο I που απέχει 50,35 μ. από το σημείο θ, 13,58 μ. από τη στήλη 
της ΔΕΗ που βρίσκεται στη βόρεια οριογραμμή του παραλιμένιου δρό¬ 
μου και βόρεια του σημείου I και 71,00 από τη ΒΔ γωνία από οικία Εκ¬ 
κλησίας. 

Από εκεί ακολουθεί ευθεία γραμμή με Δυτική κατεύθυνση μέχρι το 
σημείο Κ που απέχει 144,30 μ. από το σημείο I, 83,90 μ. από τη γω¬ 
νία του Μουσείου Λάγος και 78,40 μ. από τη στήλη της ΔΕΗ που βρί¬ 
σκεται βόρεια της οριογραμμής του παραλιμένιου δρόμου και ΒΔ του 
σημείου Κ. 

Από εκεί ακολουθεί καμπύλη γραμμή με δυτική κατεύθυνση μέχρι το 
σημείο Λ που απέχει 27 μ. από τον ανωτέρω στύλο της ΔΕΗ, 78,40 μ. 
από τη ΝΑ γωνία του Αστυνομικού Σταθμού Λάγος και 12,40 μ. από 
στήλη της ΔΕΗ του παραλιμένιου δρόμου που βρίσκεται ΒΔ του σημείου 
Λ. 

Από εκεί ακολουθεί ευθεία γραμμή με Ν.Δ. κατεύθυνση μέχρι του ση¬ 
μείου Μ που απέχει 173,75 μ. από το σημείο Λ, 19,95 μ. από Ν.Λ. 
γωνία του ξενοδοχείου «ΤΥΡΟΛΟΪ» και 36,75 μ. από τη γωνία του κα¬ 
φενείου Κιμούνδρη. 

Από εκεί ακολουθεί ευθεία γραμμή με Ν.Δ. κατεύθυνση μέχρι το ση¬ 
μείο Ν. που απέχει 36,40 μ. από το σημείο Μ, 17.00 μ. από τη Ν.Δ. 
γωνία του καφενείου Κιμούνδρη και 8,85 μ. από τη Ν.Α. γωνία του 
Υπολιμεναρχείου Λάγος. 

Από εκεί ακολουθεί ευθεία γραμμή με Ν.Δ. Κατεύθυνση μέχρι το ση¬ 
μείο Ξ' που απέχει 85,00 μ. από το σημείο Ν, 10,00 μ. από την ανατο¬ 
λική γωνία οικήματος ιχθυόσκαλας Λάγος και 13,00 μ. από τη Ν.Δ. 
γωνία της γέφυρας της Μαρίνας και 22,00 μ. από τη γωνία του κτιρίου 
του Λιμενικού Ταμείου Λάγος. 

Από εκεί ακολουθεί ευθεία γραμμή με Β.Δ. κατεύθυνση μέχρι το ση¬ 
μείο Ο’ που απέχει 146,ΟΟμ. από το σημείο Ξ’, 12,00 μ. από φωτι¬ 
στικό σημείο της Μαρίνας που βρίσκεται νότια του σημείου Ο' και 
16,00 μ. από φωτιστικό σημείο της Μαρίνας που βρίσκεται δυτικά του 
σημείου Ο’. 

Από εκεί ακολουθεί ευθεία γραμμή με κατεύθυνση δυτική μέχρι το 
σημείο Π' που απέχει 50,00 μ. από το σημείο Ο', 20,00μ. από τη γω¬ 
νία της Μαρίνας που βρίσκεται νότια του σημείου Π’. 

Από εκεί ακολουθεί ευθεία γραμμή με κατεύθυνση Ν.Δ. μέχρι το ση¬ 
μείο Ρ' που απέχει 23,00 μ. από το σημείο Π’, 20,00 μ. από τη γωνία 
της Μαρίνας που βρίσκεται Ν.Α. του σημείου Ρ', 26,50 μ. από την πλη- 
σιέστερη από τη σημείο Ρ' συμβολή της γέφυρας της Εθνικής οδού Ξάν¬ 
θης - Κομοτηνής με τον κρηπιδότοιχο της Μαρίνας. 

Από εκεί ακολουθεί ευθεία γραμμή με κατεύθυνση Ν.Α. μέχρι το ση¬ 
μείο Σ' που απέχει 64,00 μ, από το σημείο Ρ’, 47,00 μ. από τη γωνία 
του κρηπιδώματος της Μαρίνας που βρίσκεται Β.Δ. του σημείου Σ’ και 
12,00 μ. από τη γωνία του κρηπιδότοιχου της Μαρίνας που βρίσκεται 
βόρεια του σημείου Σ’. 

Από εκεί ακολουθεί ευθεία γραμμή με κατεύθυνση Β.Α. μέχρι το ση¬ 
μείο Τ που απέχει 15,00 μ. από το σημείο Σ’ και βρίσκεται σε απόσταση 
2,00 μ. από τις δύο πλευρές του κρηπιδότοιχου της Μαρίνας. 

Από εκεί ακολουθεί ευθεία γραμμή που είναι παράλληλη στον κρηπι- 
δότοιχο της Μαρίνας και σε απόσταση 2,00 μ. απ’ αυτόν και καταλήγει 
στο σημείο X που βρίσκεται στην αρχή του στηθαίου της γέφυρας της 
Μαρίνας προς την πλευρά της Μαρίνας. 

Από εκεί ακολουθεί ευθεία γραμμή με κατεύθυνση δυτική μέχρι το 
σημείο Υ’ που απέχει 14,00 μ. από το σημείο Υ και 16,00 μ. από τη 
γωνία που βρίσκεται στην αρχή του στηθαίου της γέφυρας της Μαρίνας 
προς την πλευρά του λιμανιού. 

Από εκεί ακολουθεί ευθεία γραμμή με κατεύθυνση νότια μέχρι του 
σημείου Φ' που απέχει 37,50 μ. από το σημείο Υ\ 18.00 μ. από τη γω¬ 
νία της ράμπας και του κρηπιδώματος του λιμανιού και 17,00 μ. από 
τη γωνία κρηπιδώματος του λιμανιού που βρίσκεται πλησίον της ρά¬ 
μπας. 

Από εκεί ακολουθεί ευθεία γραμμή με κατεύθυνση Ν.Α. μέχρι το ση¬ 
μείο Χ' που απέχει 94,00 μ. από το σημείο Φ’ και σε κάθετη απόσταση 

20,00 μ. από το κρηπίδωμα και 42,50 μ. από τη νότια γωνία κρηπι¬ 
δώματος του λιμανιού και ράμπας. 

Από εκεί ακολουθεί ευθεία γραμμή με δυτική κατεύθυνση μέχρι του 
σημείου X που απέχει 48,00 μ. από το σημείο Χ’, 38,65 μ. από την 
ταβέρνα Μπουρκέλη και 19,35 μ. από τη στήλη της ΔΕΗ που βρίσκε¬ 
ται Ν.Α. του σημείου X. 

Από εκεί ακολουθεί ευθεία γραμμή με δυτική κατεύθυνση μέχρι το 
σημεί Ψ που απέχει 122,65 μ. από το σημείο X, 101,55 μ. από τη 
Β.Α. γωνία κτίσματος Πολυχρονιάδη και 56,95 μ. από στύλο του ΟΤΕ 
που βρίσκεται ανατολικά του σημείου Ψ. 

Από εκεί ακολουθεί ευθεία γραμμή με δυτική κατεύθυνση μέχρι το 
σημείο Ω που απέχει 45,00 μ. από το σημείο Ψ, 88,80 μ. από τη Β.Δ. 
γωνία του φράχτη του οικοπέδου Χατζόπουλου και 18,90 μ. από τον 
άξονα του δρόμου προς το Τουριστικό Περίπτερο Λάγος. 

Από εκεί ακολουθεί ευθεία γραμμή με νότια κατεύθυνση μέχρι του 
σημείου Α’ που απέχει 13,00 μ. από το σημείο Ω, 50,40 μ. από τη ση¬ 
μείο Ψ και 6,85 μ. από τον άξονα του δρόμου προς το Τουριστικό Περί¬ 
πτερο. 

Από εκεί ακολουθεί γραμμή με Β.Δ. κατεύθυνση μέχρι του σημείου 
Β' που απέχει 193,40 μ. από το σημείο Α', 88,80 μ. από τη νοτιοδυ¬ 
τική (Ν.Δ.) γωνία του τοίχου του φράχτη του οικοπέδου Καρπούζα και 
50,85 μ. από την Β.Δ. γωνία της οικίας Μαζαράκη Γεωργίου. 

Από εκεί ακολουθεί ευθεία γραμμή με κατεύθυνση Β.Δ. μέχρι το ση¬ 
μείο Γ' που απέχει 129,70 μ. από το σημείο Β’, 20,30 μ. από τη Ν.Α, 
άκρη της γέφυρας της εθνικής οδού Ξάνθης - Κομοτηνής και 30,45 μ. 
από το Ν.Δ. άκρο της ανωτέρω γέφυρας. 

Από εκεί ακολουθεί βόρεια κατεύθυνση μέχρι το σημείο Δ' και σε από¬ 
σταση 20,70 μ. από το σημείο Γ' και 3,00 μ. από το πλησιέστερο άκρο 


του στηθαίου της γέφυρας της Εθνικής Οδού Ξάνθης - Κομοτηνής και 
που βρίσκεται επί της ασφάλτου. 

2. Η Λιμενική Επιτροπή έχοντας υπόψη της το άρθρο 18 παρ. 2 του 
Α.Ν. 2344/40 και την αριθ. 3511.91/05/90/10.7.90 εγκύκλιο του 
Υπουργείου Εμπορικής Ναυτιλίας παρ. γγ για την διαδικασία οριοθέτη- 
σης, τροποποίησης, επέκτασης «Ζωνων λιμένων» απέφυγε εξ’ ολοκλή¬ 
ρου να συμπεριλάβει στη χερσαία ζώνη του λιμανιού Λάγος ιδιόκτητα 
ακίνητα, γι’ αυτό και αναγκάστηκε να καθορίσει τμήμα της χερσαίας 
ζώνης επί της οριογραμμής του αιγιαλού και συγκεκριμμένα στα τμή¬ 
ματα Α42-Α43 ώστε να αποφύγει την αναγκαστική απαλλοτρίωση 
ιδιοκτησιών, με δεδομένο ότι το Λιμενικό Ταμείο σήμερα δεν έχει τη δυ¬ 
νατότητα να καλύψει ούτε τις λειτουργικές τους δαπάνες. 

Ακόμα στο παραπάνω τμήμα ζηθήθηκε από τη Νομαρχία Ξάνθης 
τροποποίηση των οριογραμμών αιγιαλού και παραλίας με το αριθ. 77/ 
11.5.90 έγγραφό της προς το ΓΕν γιατί η ζώνη της παραλίας κατα¬ 
λάμβανε τμήματα ιδιωτικών ακινήτων. 

3. Τα κτίσματα που ευρίσκονται εντός της οριογραμμής της χερσαίας 
ζώνης έχουν κατασκευαστεί με δαπάνες του Λιμενικού Ταμείου το 
1958, είναι αφοδευτήρια, αποδυτήρια και ένα Τουριστικό Περίπτερο 
και αποτελούν ιδιοκτησία του Λιμενικού Ταμείου. 

Η πράξη αυτή της Λιμενικής Επιτροπής Λάγος πήρε αριθμό 3/ 
6.3.1991. 

Ο Προέδρος Η Γραμματέας 

ΝΙΚΟΛΑΟΣ ΚΑΡΑΓΙΑΝΝΗΣ Γ. ΤΣΙΛΙΓΓΙΡΗ 

Τα Μέλη 

Σ. ΓΚΟΥΓΚΟΥΔΗΣ, Κ. ΚΟΚΟΛΟΓΟΣ, Α. ΣΙΓΛΙΔΗΣ 
I. ΠΗΓΕΝΟΥΔΗΣ, X. ΚΑΡΑΒΕΤΗΣ, Α. ΜΙΧΑΗΛΙΔΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 147 (3) 

Τροποποίηση του ρυμοτομικού σχεδίου στον Οικισμό Νεράιδας Ν. Κο¬ 
ζάνης στο οικόπεδο αρ. 113 του Ο.Τ. 16. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα το άρθρο 
3. 

2. Τις διατάξεις του Α.Ν. 314/1968 (ΦΕΚ 47-Α) όπως τροποποιή¬ 
θηκαν και συμπληρώθηκαν με το υπ’ αριθμ. 1018/71 Ν. Δ/γμα (ΦΕΚ 
220/Α) και με τον Α.Ν. 1577/85 (ΦΕΚ 210Α). 

3. Το Π.Δ. της 2-4/14.5.1985 (ΦΕΚ 225Δ). 

4. Το Ν. 1337/83 και ειδικότερα το άρθρο 38. 

5. Την υπ’ αριθμ. 257/8.10.87 απόφαση Νομάρχη Κοζάνης σχε¬ 
τικά με τον καθορισμό ορίων και όρων δόμησης του οικισμού Νεράιδας. 

6. Την 2826/20.10.88 απόφαση Νομάρχη Κοζάνης για την 
«έγκριση πολεοδομικής μελέτης επέκτασης και αναθεώρησης του Οικι¬ 
σμού Νεράιδας Ν. Κοζάνης». 

7. Την κοινή Υπουργική Απόφαση Γ4δ/15883/1903/18.2.87 
(ΦΕΚ 142/β/15.3.88). 

8. Τον Ν. 1735/87, άρθρο 22 πάρ. 7. 


9. Τις 488/91 και 489/91 αποφάσεις του Συμβουλίου Επικρά¬ 
τειας. 

10. Τις 7/91 και 17/91 γνωμοδοτήσεις του Κοινοτικού Συμβου¬ 
λίου Νεράιδας. 

11. Την 43/4.7.1991 γνωμοδότηση του Συμβουλίου ΠΕ.ΧΩ.Δ.Ε. 
Ν. Κοζάνης, αποφασίζουμε: 

Εγκρίνεται η τροποποίηση του ρυμοτομικού σχεδίου στον Οικισμό 
Νεράιδας του Ν. Κοζάνης, ως προς την αλλαγή χρήσης του οικοπέδου 
με αριθμό 113 του Ο.Τ. 16 από «κατοικία» σε χρήση «κοινοτικό κατά¬ 
στημα», όπου το ισόγειο θα χρησιμοποιηθεί σαν χώρος κυρίας χρήσης 
πολλαπλών χρήσεων» και ο όροφος θα χρησιμοποιηθεί για την στέγαση 
των Υπηρεσιών του Κοινοτικού καταστήματος (Γραμματεία, αίθουσα 
συνεδριάσεων, ιατρείο).και ως προς την αλλαγή του Β.Δ. από 0,80 σε 
1,20 και ως προς το ΣΚ από 60% σε 70% όπως φαίνεται στο διά¬ 
γραμμα το θεωρημένο από 4.7.91 από το Τμήμα Πολεοδομίας και ΠΕ 
της Νομαρχίας μας, που συνοδεύει την απόφαση αυτή και αποτελεί ανα¬ 
πόσπαστο μέρος της. 

Η παρούσα απόφαση και το τοπογραφικό διάγραμμα που την συνο¬ 
δεύει (1 φύλλο σε κλίμακα 1:1000) να αναρτηθούν στο κτίριο της Νο¬ 
μαρχίας Κοζάνης Τμήμα Πολεοδομίας και ΠΕ 5ος όροφος για 15 ημέ¬ 
ρες μετά την δημοσίευση του λεκτικού της απόφασης και του τοπογρα- 
φικού διαγράμματος στο ΦΕΚ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 10 Ιανουάριου 1991 

Ο Νομάρχης 
ΛΟΥΚΑΣ ΚΑΤΣΑΡΟΣ 

Αριθ. 241 (4) 

Τροποποίηση σχεδίου πόλεως Ξάνθης Ν. Ξάνθης. 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθ. 1018/71 Ν. Δ/γμα (ΦΕΚ 
220/Α) και με την παρ. 3 του άρθρου 34 του . 1577/85 (ΦΕΚ 210/ 
Α). 

3. Τις διατάξεις του υπ’ αριθ. 183/.. Π. Δ/τος (ΦΕΚ 70/Α) και ει¬ 
δικότερα το άρθρο. 

4. Την 24/11.11.1991 γνωμοδότηση του Δημοτικού Συμβου¬ 
λίου. 

5. Την 22/1991 γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος, Νομού Ξάνθης, αποφασίζουμε: 


Άρθρο 1 

.Εγκρίνεται η τροποποίηση σχεδίου πόλεως στην πλατεία Ζωαγοράς 
στην Ξάνθη. 

2. Καθορίζεται: 

α. Τόπος ανάρτησης διαγραμμάτων τροποποίησης ο πίνακας ανακοι¬ 
νώσεων του τμήματος Πολεοδομίας - Πολεοδομικών Εφαρμογών Ν. 
Ξάνθης. 

β. Χρόνος ανάρτησης διαγραμμάτων δέκα πέντε (15) ημέρες από 
της υπογραφής αποφάσεως. 

γ. Αριθμός φύλλων διαγραμμάτων 1. 
δ. Κλίμακα διαγραμμάτων 1:200. 

Άρθρο 2 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ξάνθη, 29 Ιανουάριου 1992 

Ο Νομάρχης 
Γ. ΚΑΠΑΤΖΟΓΛΟΤ 

Αριθ. 351/308 (5) 

Τροποποίηση της 4041/14.8.91 απόφαση Νομάρχη Χανιών όσον 

αφορά στο περίγραμμα του χτιρίου Πολιτιστικού Κέντρου και Κοινο¬ 
τικού Καταστήματος Καντάνου. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του Ν.Δ. «περί σχεδίων πόλεων κ.λπ.» της 17.7.23. 

2. Τις διατάξεις του Ν. 1032/60 «περί συστάσεως Υπουργείου Χω¬ 
ροταξίας Οικισμού και Περιβάλλοντος. 

3. Τις διατάξεις του Π.Δ. 183 (ΦΕΚ 70Α'/5.6.86) έγκριση τροπο¬ 
ποιήσεων και καθορισμός όρων και περιορισμών δόμησης από τους Νο- 

4. Το Β.Δ. 29.1.48 (ΦΕΚ 315Α-/5.10.1952 με το οποίο εγκρί- 
θηκε το ρυμοτομικό σχέδιο Καντάνου. 

5. Την 4041/14.8.91 απόφαση Νομάρχη Χανιών ΦΕΚ 615Δ'/ 


17.9.91 τροποποίησης σχεδίου πόλης Καντάνου στο Ο.Τ. 6. 

6. Το 31/17.1.92 έγγραφο Δήμου Καντάνου. 

7. Το 3/92 Πρακτικό θέμα Ιο Συμβουλίου ΧΟΠ Ν. Χανιών, απο¬ 
φασίζουμε: 

Τροποποιούμε το περίγραμμα του Κτιρίου Πολιτιστικού Κέντρου και 
Κοινοτικού Καταστήματος ορίζοντας νέο περίγραμμα με στοιχεία (Α Β 
Γ ΔΕΖΗΘΙΚΛΜΝΦΤΦΧΦΩΑ) και ειδικότερα όπως φαίνεται 
στο συνημμένο απόσπασμα σχεδίου πόλης Καντάνου με κλ 1:1000 με 
κόκκινη γραμμή. 

Κατά τα λοιπά ισχύει η 4041/14.8.91 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χανιά, 31 Ιανουάριου 1992 
Ο Νομάρχης 

ΑΝΤΩΝΗΣ ΓΡΗΓΟΡΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















